Решение на Общия съд от 6 ноември 2024 г. — MeSoFa/ЕЦБ
(Дело T-632/22)1
(Достъп до документи — Решение 2004/258/ЕО — Оценка на ЕЦБ дали положението на Sberbank banka е проблемно или има вероятност да стане проблемно — Отказ на достъп — Жалба за отмяна — Акт, неподлежащ на обжалване — Допустимост — Член 22, параграф 2 от Регламент (ЕС) № 1024/2013 — Член 32, параграф 1 от Регламент (ЕС) № 468/2014 — Поднадзорно лице — Право на защита на акционерите — Член 41 от Хартата на основните права — Право на достъп до преписката на ЕЦБ)
Език на производството: английски
Страни
Жалбоподател: MeSoFa Vermögensverwaltungs AG, по-рано Sber Vermögensverwaltungs AG, първоначално Sberbank Europe AG (Виена, Австрия) (представител: O. Behrends, адвокат)
Ответник: Европейска централна банка (представители: E. Yoo, S. Letocart и M. Ioannidis)
Предмет
С жалбата си на основание член 263 ДФЕС жалбоподателят иска отмяната на решението на Европейската централна банка (ЕЦБ) от 27 юли 2022 г., с което тя отхвърля заявлението му за достъп до поверителния вариант на оценката дали положението на Sberbank banka d.d. е проблемно или има вероятност да стане проблемно по смисъла на член 18, параграф 1, буква а) и параграф 4, буква в) от Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 225, 2014 г., стр. 1).
Диспозитив
Отхвърля жалбата.
MeSoFa Vermögensverwaltungs AG понася направените от него съдебни разноски, както и тези на Европейската централна банка (ЕЦБ).
____________
1 ОВ C 482, 19.12.2022 г.